16.1.2023
SL
Uradni list Evropske unije
L 14/365
Slika 1 Ponazoritev pogojev za atmosferski tlak in temperaturo
7.
Laboratorijsko preizkušanje zunaj pogojev preizkuševalnega cikla in preizkušanje motorjev vozil pri homologaciji Zahteve za laboratorijski preizkus zunaj pogojev preizkuševalnega cikla se ne uporabljajo za homologacijo motorja na prisili vžig v skladu s tem pravilnikom.
7.1
Svetovno usklajeno upravljano območje, ki ne sme biti preseženo Svetovno usklajeno upravljano območje, ki ne sme biti preseženo, vključuje vrtilne frekvence in mesta obremenitve motorja iz odstavkov 7.1.1–7.1.6.
Na sliki 2 je ponazorjen primer svetovno usklajenega upravljanega območja, ki ne sme biti preseženo.
7.1.1 Območje vrtilnih frekvenc motorja Svetovno usklajeno upravljano območje, ki ne sme biti preseženo, vključuje vse vrtilne frekvence med 30. percentilom porazdelitve skupne vrtilne frekvence v preizkuševalnem ciklu WHTC, vključno z vrtilno frekvenco v prostem teku, (n30) in največjo vrtilno frekvenco, ki je 70 % največje moči (nhi).
Slika 3 je primer svetovno usklajene porazdelitve skupne vrtilne frekvence za posamezen motor, ki ne sme biti presežena.
7.1.2 Območje navora motorja Svetovno usklajeno upravljano območje, ki ne sme biti preseženo, vključuje vsa mesta obremenitve motorja z vrednostjo navora 30 % največje vrednosti navora, ki ga proizvede motor, ali več.
7.1.3 Kategorija moči motorja Ne glede na določbe odstavkov 7.1.1 in 7.1.2 se vrtilna frekvenca in mesta obremenitve pod 30 % največje vrednosti moči, ki jo proizvede motor, za vse emisije izključijo iz svetovno usklajenega upravljanega območja, ki ne sme biti preseženo.
7.1.4 Uporaba pojma družine motorjev Na splošno ima vsak motor v družini s enolično krivuljo navora/moči svoje lastno svetovno usklajeno upravljano območje, ki ne sme biti preseženo.
Pri preizkušanju med uporabo se uporablja posamezno svetovno upravljano območje ustreznega motorja, ki ne sme biti preseženo.
Za homologacijsko preizkušanje (preizkušanje za certificiranje) na podlagi pojma družine motorjev iz globalnega tehničnega predpisa o WHDC lahko proizvajalec za družino motorjev po izbiri uporabi eno svetovno usklajeno upravljano območje, ki ne sme biti preseženo, pod naslednjimi pogoji: